laion/Wikipedia-Exotic huggingface dataset:
ריטה בהופעה

ריטה בהופעה הוא סיבוב הופעות הראשון של הזמרת-יוצרת הישראלית ריטה, אשר נתמך על האלבומים "ריטה" ו"ימי התום" והתקיים ברחבי ישראל. המופע עלה בשנת 1988 והסתיים בשנת 1992, הוא נמשך שלוש וחצי שנים וכלל למעלה מ-400 הופעות. סיבוב ההופעות נבחר למופע השנה של שנת 1988. זוהי רשימה חלקית של השירים שבוצעו בהופעה: הנסיכה והרוח הכניסיני תחת כנפך שביל הבריחה אני חיה לי מיום ליום לקבל ולתת עבד של הזמן נוצה ברוח מחול מטורף השיר "מחול מטורף" הוקלט במהלך סיבוב ההופעות ויצא לאור כסינגל ומלווה בוידאו קליפ. המופע זכה לביקורות חיוביות, אחת מהביקורות הגיע מצד עירית לינור: "ההופעה של ריטה ממחישה באופן חד וחלק שבגרונה מצוי הקול הטוב ביותר בארץ, יחד עם איכות ביצוע נקייה מזיופים, הרבה תיאבון לקהל, יכולת פיזית וקולית להחזיק על כתפיה הופעה ארוכה ופוטנציאל...במלואו". ביקורת חיובית נוספת הגיעה מצד יוסי חרסונסקי: "ריטה...זועקת רגשות ובסערתם אתה מאבד לעיתים את העיקר ונפעם מעצם ההבעה והנוכחות שלה...ריטה פשוט גדולה. מתעלה על עצמה בביצועים שעולים ביופיים ובעוצמתם על אלה שבתקליטיה...ריטה מביאה קודם כל את עצמה בביצועים מרגשים, בטונים בלעדיים, מרוכזת בתוך עצמה ולפתע פורשת כנפיה לתוך הקהל כנוצה קלילה. גם ב"הבעת היתר" שלה יש יופי חד-פעמי, היא הופכת כמעט כל טקסט למיני-מחזמר פרטי". ביקורת חיובית נוספת הגיעה מצד אסי ציון: "הקהל עמד על הרגליים. וכך זה נמשך כמעט שלוש שעות רצופות. כולם שרו ורקדו איתה, ילדים ומבוגרים. בהמשך, כשהורידה את הז'קט הארוך ועינטזה על הבמה, בחולצה מעטפת מנוקדת, הקהל נכנס להילוך גבוה. וריטה נתנה את כולה". קאמריטה, מעריב, 4 בדצמבר 1988 ריטה - פרפר חופשי, מעריב, 4 בנובמבר 1988 ריטה בהופעה, מעריב, 19 בדצמבר 1988 אודות, באתר ריטה Rita | Discs | Teev Entertainment Group, Teev עירית לינור, אילוף הסוררת, כותרת ראשית, 7 בדצמבר 1988 יוסי חרסונסקי, רק ריטה יכולה ככה, מעריב, 30 בדצמבר 1988 ריטה - מחול מטורף בהופעה 1989, סרטון באתר יוטיוב (אורך: 4:53) דירוג סופעשור, מעריב, 29 בספטמבר 1989
אוריאל טרוצקי

אוריאל טרוצקי (באנגלית: Uriel Trocki; נולד ב-28 בנובמבר 1996) הוא כדורסלן ישראלי-אורוגוואי, המשחק בעמדות הפאוור פורוורד והסנטר בקבוצת הפועל כפר קאסם מהליגה הארצית בכדורסל. החל מיולי 2019 חבר בסגל נבחרת אורוגוואי בכדורסל וממאי 2023 בנבחרת ישראל בכדורסל 3x3. טרוצקי נולד במונטווידאו, אורוגוואי. החל לשחק כדורסל מגיל 7 בקבוצת מכבי העברית המקומית עד שעלה לארץ בגיל 13. סבו שיחק בבנבחרת הכדורסל של אורוגוואי במכבייה השישית. בארץ טרוצקי עבר לשחק במחלקת הנוער של הפועל כפר סבא, שם שיחק בקבוצות השונות במועדון מגיל הנערים ועד הקבוצה הבוגרת. בבית הספר תיכון כצנלסון היה שחקן נבחרת הכדורסל אשר בעונת 2014/2015 זכתה במקום השני בליגת העל לתיכונים לאחר הפסד במשחק צמוד מול תיכון מטרו-ווסט רעננה. באותה עונה נבחר לחימשיית העונה של ליגת התיכונים. בעונת 2015/2016 החל לשחק בקבוצת הבוגרים של הפועל כפר סבא מהליגה הלאומית בכדורסל. בעונת 2018/2019 עבר לשחק בקבוצת עירוני רעננה. הקבוצה סימה את העונה הסדירה במקום הראשון, אולם נכשלה לזכות באליפות לאחר הפסד בשלב חצי הגמר. טרוצקי בעונת הפריצה שלו סיים את העונה עם ממוצעים של 6.4 נקודות ו-3.7 ריבאונדים. בעונת 2019/2020 הלך ותפס חלק משמעותי יותר בקבוצה ובמהלך העונה קיבל אף את תפקיד הקפטן עם פציעת הקפטן גיא לביא. בתום העונה שהופסקה באמצע בעקבות מגפת הקורנה רשם ממוצעים של 10.4 נקודות ו-6.5 ריבאונדים למשחק. בעקבות הסיום המוקדם של העונה, חתם בקבוצת הפועל חולון עד לסוף העונה בליגת העל. בתום העונה, באוגוסט 2020 חתם טרוצקי לשלוש שנים בהפועל חולון.. באמצע עונת 20/21 הושאל טרוצקי לקבוצת עירוני נס ציונה. בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82, למרות הזכייה לא שותף כלל במשחק. ביולי 2019 לקראת משחקי הפאן אמריקה זומן טרוצקי לסגל נבחרת אורוגוואי בכדורסל. טרוצקי שותף במשחקי ההכנה בארגנטינה ובמשחקי הטורניר שנערך בלימה פרו. מדיה וקבצים בנושא אוריאל טרוצקי בוויקישיתוף פרופיל, באתר eurobasket פרופיל השחקן (אורכב 22.09.2020 בארכיון Wayback Machine), באתר איגוד הכדורסל עמרי מנהיים, ‏טרוצקי חתם לשלוש עונות בהפועל חולון, באתר ערוץ הספורט, 7 באוגוסט 2020 יעקב מאיר, אוריאל טרוצקי עובר מחולון לנס ציונה, באתר ישראל היום, ‏31 בדצמבר, 2020 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021 עמרי מנהיים, ‏אוריאל טרוצקי זומן לסגל נבחרת אורוגוואי, באתר ערוץ הספורט, 4 ביוני 2019
יחסי איי מרשל – יפן

יחסי איי מרשל–יפן הם היחסים הדיפלומטיים בין רפובליקת איי מרשל לבין יפן. שתי המדינות כוננו יחסים דיפלומטיים רשמיים בדצמבר 1998. יפן מיוצגת באיי מרשל בדרג השגרירות באמצעות שגרירות רשמית שהיא מחזיקה במג'ורו, בירת המדינה. איי מרשל מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. בשנת 2018, שוויו של הייצוא היפני לאיי מרשל עמד על 147,970 מיליון ין וכלל בעיקר מכונות, מכוניות וחלקי רכב. שוויו של הייבוא היפני מאיי מרשל לאותה השנה עמד על 460 מיליון ין וכלל בעיקר דגים. על פי הלשכה היפנית המרכזית לסטטיסטיקה, בדצמבר 2019 התגוררו באיי מרשל ארבעים ותשעה אזרחים יפניים. מדיה וקבצים בנושא יחסי איי מרשל – יפן בוויקישיתוף יחסי איי מרשל–יפן, באתר משרד החוץ היפני Embassy of Japan in Marshall Islands Website, אתר משרד החוץ היפני Embassies and Consulates in Japan, אתר משרד החוץ היפני Marshallese Embassy in Tokyo, Japan, EmbassyPages Japan-Marshall Relations, אתר משרד החוץ היפני
בית הכנסת 770 (ירושלים)

בית הכנסת חב"ד - 770 הוא בית כנסת בולט המשמש את קהילת חב"ד בשכונת רמת שלמה בירושלים. בית הכנסת נבנה בשנת 2003 כהעתק של חזית מרכז חב"ד העולמי - 770 שבניו יורק. זהו המבנה היחיד בעיר שנבנה מאריחי לבנים אמריקאיות אדומות[דרוש מקור]. המבנה בולט בנופה של ירושלים, בעיקר באזור ערוץ נחל צופים שלמרגלות הרכס, ונראה משכונות צפוניות רבות מדרום-מזרח ליער רמות. זהו בית הכנסת החב"די הגדול בירושלים[דרושה הבהרה]. בית הכנסת ממוקם ברחוב האדמו"ר מלובביץ', המרכז את כ-200 משפחות חסידי חב"ד שבשכונה, והן מהוות את הקהילה החב"דית הגדולה בעיר. הקהילה החלה להתיישב במקום עם הקמת השכונה בשנות ה-90, ביוזמת חבר העירייה ונציג חב"ד יעקב שנור. ביוזמת הרב יוסף יצחק הבלין נבנה הבניין בצורת מרכז חב"ד בניו יורק. האישורים עבור בנייתו ניתנו לאחר מאמצים רבים מצד הקהילה ועמיתיה. אחד האישורים ניתן כיוון שבטופס הבקשה נכתבה בקשה למבנה ב"אֶבֶן חוּמָה" (ללא ניקוד), ונציג העירייה הבין את הנכתב כאֶבֶן חוֹמָה, סיפור זה הפך למוכר בקהילת חב"ד[דרוש מקור]. האבנים לציפוי הבניין יובאו מבית חרושת בניו יורק. הנחת אבן הפינה מאבן שנלקחה מ-770 המקורי, התקיימה בכסלו תשס"א (2000) וכעבור שנתיים בכסלו תשס"ג נערכה חנוכת הבית. רב הקהילה ובית הכנסת הוא הרב יוסף יצחק הבלין, משפיעי הקהילה הם הרב יוסף יצחק אופן והרב יוסף יצחק רוזנברג. המבנה מתייחד בכך שאין לו פנים ואחור, ובשונה מהבניין המקורי. בית הכנסת הירושלמי נבנה כשחזיתו היא משני הכיוונים כך שהיא נראית גם לעבר הנוף בכיוון יער רמות והשכונות המרוחקות, החל משכונות הבריח הסמוכות יותר ועד לשכונת רוממה וסביבתה. בסביבות 2019 עם הרחבת השכונה, נבנה פרויקט מגורים הכולל 3 בניינים במורד הגבעה ובסמיכות לבית הכנסת. עם בניית בתים אלו חזותו של בית הכנסת הוסתרה חלקית, לכיוון מזרח. בית הכנסת, בשונה מהבניין המקורי, אינו מחולק לחדרים וכל קומת הכניסה משמש כאולם מרכזי, בקומה העליונה יש עזרת נשים המשמש בימי חול לכולל אברכים. בצד האולם חדר ספח שהוא העתק של חדר הרבי מלובביץ' בברוקלין. בקומה התחתונה שוכן אולם אירועים על שם אליעזר ננס ומקווה טהרה שנחשב לאחד המקוואות המפוארים בישראל. המקווה נחנך בשנת 2012 בתרומת מאיר זאיאנץ מברזיל, והוא מתפרס על פני 300 מ"ר. היכל התפילה ואולם אירועים: אולם בית הכנסת בקומת הכניסה אולם אירועים בקומה התחתית אחורי המבנה, מכיוון ואדי נחל צופים: חזית המבנה, מכיוון הכניסה ברחוב האדמו"ר מליובאוויטש: יובל בן-עמי, ארץ הפלאות, עם עובד 2007. עמ' 97 מדיה וקבצים בנושא בית הכנסת 770 בוויקישיתוף סרטונים בערוץ של בית הכנסת 770, באתר יוטיוב אפי מאיר, העתק של בית הרבי מילובביץ' יוקם בירושלים 06.10.02, ynet תיעוד מרהיב: בניין 770 בירושלים ● 80 תמונות מראה בית הכנסת, ומראה נוסף, באתר יוטיוב, צחי שקד מורה דרך צפו • בית 770 בשכונת רמת שלמה תחת מעטה השלג הלבן, קול חי בנין בית רבינו 770: קריית ליובאוויטש, רמת שלמה, ירושלים. חנוכת הבית, הספרייה הלאומית מ-770 רמת שלמה ל-770 בית-חיינו: היערכות למסע הקהל הגדול, COL נחל צופים באתר טבע ונופים בירושלים זה לא ארמון אצולה באירופה, זה מקווה טהרה חב"די, שטורעם כזה מקווה עוד לא ראיתם, גלריה, כיכר השבת
נציגויות דיפלומטיות של איי מרשל בעולם

איי מרשל היא מדינת אי באוקיאניה. איי מרשל מורכבת מ-29 אטולים ו-5 איי מבודדים. בנוסף ישנם מאות איים זעירים אשר גובהם מטרים ספורים מעל פני הים ושוניות אלמוגים. איי מרשל מחזיקה ברחבי העולם 5 שגרירויות ו-2 קונסוליות. ארצות הברית ארצות הברית וושינגטון די. סי. (שגרירות) הונולולו (קונסוליה) ספרינגדייל (קונסוליה) יפן יפן טוקיו (שגרירות) טאיוואן טאיוואן טאיפיי (שגרירות) קוריאה הדרומית קוריאה הדרומית סיאול (שגרירות) פיג'י פיג'י סובה (שגרירות) האומות המאוחדות האומות המאוחדות ניו יורק יחסי החוץ של איי מרשל Embassy of the Marshall Islands in Washington, D.C.,אתר השגרירות Embassies | Marshall Islands, אתר האומות המאוחדות RMI Consulate-Arkansas - Home | Facebook, דף הקונסוליה באתר פייסבוק Embassies and Consulates in Japan, אתר משרד החוץ היפני Republic of the Marshall Islands - East Asia and Pacific - Ministry of Foreign Affairs, Republic of China, אתר משרד החוץ הטאיווני Embassies and Consulates in South Korea, אתר משרד החוץ הדרום קוריאני Embassy of the Republic of the Marshall Islands, Suva - Home | Facebook, דף השגרירות באתר פייסבוק Marshall Islands Permanent Mission to the United Nations, אתר האומות המאוחדות
Goodbye (שיר של פידר)

Goodbye (בעברית: הֱיה שלום) הוא סינגל של התקליטן והמפיק המוזיקלי הצרפתי פידר, אשר הוקלט על ידי הזמרת-יוצרת ליז. השיר יצא לאור ב-2 בינואר 2015, על ידי חברות התקליטים טיים רקורדס והאחים וורנר, כסינגל שלא מתוך אלבום. השיר הגיע למקום הרביעי במצעד הרשמי של גלגלצ. השיר נכתב על ידי אן-ליז בלאן ואדריאנוס פדריקוני והופק על ידי פידר. בישראל זכה השיר להצלחה רבה, כאשר הגיע למקום השישי בשבוע בכורתו במצעד הרשמי של גלגלצ, תוך שפרק זמן לאחר מכן, עלה למקום הרביעי והפך לשירם המצליח ביותר של פידר וליז במצעד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות. השיר הוא שיר מסוגת הדאנס האוס ומוזיקת הטראנס, המדבר על אהבה כוזבת, יחסי מין, אובדנות, דיכאון קליני, מוות, שברון לב ונושאים שונים נוספים, שנגרמו עקב אותה אהבה הכוזבת. כמו כן, השיר הוא מעין סיפור אותו שרה ליז, תוך שהיא פותחת אותו בשורה "מישהו מקשיב?; אוקיי; תנו לי לספר לכם את הסיפור; של הבחור ההוא". לאורכו של השיר, מדברת ליז על מערכת יחסים שהסתיימה, תוצאותיה ההרסניות ודרכי ההתמודדות שלה לאחר מכן. הווידאו קליפ הרשמי של השיר פורסם ב-27 בפברואר 2015, חודש וכמה שבועות לאחר צאתו כסינגל. לאורכו של הקליפ, ניתן לראות כמה סצנות שנויות במחלוקת. בראשונה, ניתן לראות מישהי תולה כרזות היעדרות של בן זוגה לשעבר, תוך שניתן לראות מישהי יושבת על אדמה, בזמן שהיא ממררת בבכי ומאבדת את עשתונותיה. בסצנה נוספת, ניתן לראות בחורה אוחזת בשקית אשפה שחורה, תוך שממנה היא מוציאה שמלת כלה. הבחורה מחבקת את שמלת הכלה והדבר מצביע על אובדן השפיות שלה. בסמוך לכך, מופיעות סצנות בהן ניתן לראות קטעים פרובוקטיביים וסצנות בהן ניתן לראות ונדליזם שנעשה באמצעות גרפיטי, השחתת רכוש כמו ספות וכולי. המשמעות של הקליפ היא להמחיש את אובדן השפיות אליו יכול להגיע בן אדם לאחר פרידה. נכון ליוני 2020, מונה הצפיות של הקליפ עומד על למעלה מ-75 מיליון צפיות. מידע על היצירה "Goodbye" באתר מיוזיק בריינז סרטון השיר "Goodbye" באתר יוטיוב Goodbye (feat. Lyse) - Radio Edit, נבדק ב-2020-06-04 המצעד השבועי 08.10.2015 Feder (Ft. Lyse) – Goodbye (באנגלית), נבדק ב-2020-06-04 המצעד השבועי 03.09.2015 Feder - Goodbye feat. Lyse (Official Video) Certificazioni - FIMI, www.fimi.it (באיטלקית) "Ultratop − Goud en Platina – singles 2015". Ultratop. Hung Medien. Retrieved 2 October 2015. Datenbank: BVMI, www.musikindustrie.de Les certifications, SNEP (בצרפתית) The Official Swiss Charts and Music Community, www.swisscharts.com
ציד מכשפות (פירושונים)

האם התכוונתם ל... ציד מכשפות – רדיפה של בני אדם שנחשדו כעוסקים בכישוף ציד המכשפות בסיילם – האירועים ההיסטוריים בעיירה סיילם בשנת 1692 ציד המכשפות – מחזהו של ארתור מילר, המבוסס על אותם אירועים ציד מכשפות - בהשאלה, מונח המתאר באופן כללי רדיפה כלפי בני אדם
Demo Tape 1

Demo Tape 1 (בעברית: קלטת דמו 1) הוא אלבום הדמו השני של להקת המטאל הארמנית-אמריקאית סיסטם אוף אה דאון, שיצא לאור בשנת 1995. רוב שירי האלבום, הופיעו מאוחר יותר באלבום האולפן הראשון של הלהקה, 'System of a Down' יחד עם השירים מאלבומי הדמו הבאים בסדרה של הלהקה (Demo Tape 2, 3, 4). השירים באלבום הולחנו ונכתבו על ידי חברי הלהקה, כולל מתופף הלהקה באותם ימים, אונטרוניק חצ'טוריאן. לימים, בריאיון לתוכנית YNH Podcast, ב-10 במרץ 2020, סיפר בסיסט הלהקה, שאבו אודאג'יאן כיצד צולמה עטיפת האלבום: ”שמע סיפור קצר, היה לי חבר בבית הספר התיכון, שהתברר שהיה סכיזופרני. לא ידעתי את זה באותה תקופה, אבל המראה שלו היה מטורף. הוא היה דוחה, עם שיער מסורק לצדדים, ומשקפיים.. ואמרתי לו, 'אחי', והמבט שלו, אני חושב שזה היה הסכיזו שהתפרץ פתאום, 'היית מצטלם כפות עם הכיתוב 'System of a Down' על החזה?'. הוא הביט בי וענה 'אני מוכן', אמרתי 'באמת?' ולקחתי אותו לבית שלי. בחלק האחורי של הבית, זה שגרתי בו עד גיל 26, קשרתי אותו וכתבתי עם השפתון של אמא שלי על החזה שלו 'System of a Down'. בלי שהוא ידע, דחפתי אותו על הרצפה, ומכיוון שהיה קשור, הוא נאבק לקום, ואז התחלתי לצלם. זו הייתה עטיפת האלבום הראשונה שלנו, ובה אנחנו משתמשים עד היום. ככה הכל התחיל, בתשוקה” שירי האלבום באתר יוטיוב SOAD Bassist Recalls Tying Up & Pushing His Schizophrenic High-School Friend to Make Demo Cover Art, www.ultimate-guitar.com (באנגלית) Shavo Odadjian talking at YNK Podcast, youtube, ‏10 במרץ 2020
Demo Tape 2

Demo Tape 2 (בעברית: קלטת דמו 2) הוא אלבום הדמו השלישי של להקת המטאל הארמנית-אמריקאית סיסטם אוף אה דאון, שיצא לאור בשנת 1996. השיר 'Soil', יצא ב-1998 בגרסה מחודשת, באלבום האולפן הראשון של הלהקה, System of a Down' יחד עם שירים נוספים מאלבומי הדמו בסדרה (Demo Tape 1, 3, 4). שני השירים הנוספים באלבום, 'Honey' ו-'Temper', לא הופיעו באלבומי אולפן של הלהקה ולא הוקלטו שוב, אך נוגנו במסגרת סיבובי ההופעות של הלהקה לאחד האיחוד המחודש. שירים אלו אף הופיעו באלבום המעריצים הלא רשמי של הלהקה, Storaged Melodies. השירים באלבום הולחנו ונכתבו על ידי חברי הלהקה, כולל מתופף הלהקה באותם ימים, אונטרוניק חצ'טוריאן. שירי האלבום באתר יוטיוב
קישבודק

קישבודק (בהונגרית: Kisbodak) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בקישבודק מספר התושבים נמצא בירידה. כך, בשנת 1990 חיו בכפר 368 תושבים, ובשנת 2019 רק 366 תושבים. בקישבודק חיו יהודים בתקופות זמן שונות. מדיה וקבצים בנושא קישבודק בוויקישיתוף אתר האינטרנט הרשמי של קישבודק (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בית משפט

בית משפט הוא חלק מהרשות השופטת – מוסד אשר המדינה מעניקה לו סמכות שפיטה כללית. "בית משפט" הוא חלק ממערכת בתי המשפט הכללית של המדינה, בעוד ש"בית דין" דן בעניין מסוים, ובדרך כלל לפי מערכת דינים מיוחדת ושונה ממערכת החוקים הרגילה. הרכב מסוים של שופטים, בין אם מספר שופטים בין אם דן יחיד – נקרא מוֹתָב. לפעולתו של בית המשפט מקובלות שתי חלופות: השיטה האדברסרית, שיטת משפט, המקובלת במיוחד בארצות שבהן נהוג המשפט המקובל (לרוב ארצות חבר העמים הבריטי ומדינות שקיבלו את שיטת המשפט הבריטית, ובהן בריטניה, ארצות הברית, קנדה, אוסטרליה, ובמידה מסוימת מדינת ישראל). על פי השיטה האדברסרית השופט, או חבר מושבעים, משמשים כגורם מכריע פאסיבי, על פי עובדות וטיעונים המובאים בפניהם על ידי בעלי הדין (או נציגים מטעמם), ואינו לוקח חלק אקטיבי בחיפוש העובדות והכללים המשפטיים שיש להחיל במקרה הבא לדיון. השופט הוא גורם אובייקטיבי שקובע ואוכף את כללי המשחק של הליך בירור המחלוקת המשפטית, ובסופו של ההליך מכריע במחלוקת בין הצדדים היריבים. השיטה האינקוויזיטורית, המקובלת בארצות שבהן נהוג המשפט הקונטיננטלי המכונה גם "המשפט האזרחי", ובמיוחד בצרפת ובארצות מערב-אירופיות. המילה "אינקוויזיטורי" באה מהשורש בשפות האירופיות שמשמעותו לחקור. ואכן, בשיטה האינקוויזיטורית השופט נוטל חלק פעיל בחקירה, ויכול למצוא עובדות וראיות שבעלי הדין בחרו שלא להביא בפניו. בשיטה זו השופט מנסה לקדם את חקר האמת ולהגיע לתוצאה הנכונה ביותר בבירור המחלוקת. בתי המשפט בישראל שופט שופט עמית בית משפט, באתר אנציקלופדיה בריטניקה (באנגלית) עו"ד יוסף ויצמן, יש לנו מערכת משפט מהטובות בעולם, באתר חדשות מחלקה ראשונה, 28 פברואר 2018 בתי משפט, דף שער בספרייה הלאומית מותב – מארמית מושב. מילה עם חילוף אופייני של האותיות ת<>ש, למשל: תלת = שלש, מתומן = משומן (שמונה), תריסר/תרי-עשר = שנים עשר וכיוצא בזה. ראו נספח:מעתקי הגאים בין שפות שמיות#חילופי ש↔ת מהאות הפרוטו־שמית ṯ באתר ויקימילון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אושדבנק

אושדבנק (באוקראינית: Ощадбанк) הוא הבנק השני בגודלו באוקראינה ובעל מספר הסניפים הגדול ביותר מבין כל הבנקים במדינה. הבנק נמצא בבעלות המדינה. החל מ-1 בינואר 2018, נכסי הבנק נטו הסתכמו ב-234 מיליארד הריבניה. נכון לשנת 2019, רשת הבנקאות הלאומית של אושדבנק כוללת כ-2,640 סניפים, כמעט 3,150 כספומטים ו-3,200 מסופי תשלום. יותר מ-45,000 מסופי קופה מסחריים קשורים לעיבוד הבנק. אושדבנק הנפיק יותר מ-11.5 מיליון כרטיסים (מתוכם למעלה מ-6 מיליון פעילים), כולל מערכת התשלומים האוקראינית SPACE. בבעלות הבנק בנקאות באינטרנט ומערכת התשלומים Oschad 24/7. ועל פי המגזין הבריטי The Banker, בשנת 2014 אושדבנק דורג במקום העשירי בדירוג הבנקים הגדולים ביותר במרכז ומזרח אירופה, ו-367 בדירוג של 1000 הבנקים העולמיים המובילים. המשרד הראשי של אושדבנק ממוקם בקייב. בשנת 2017 הבנק קיבל רווח נקי של 558 מיליון הריבניה, בשנת 2016 הקודמת הרווח היה 468 מיליון הריבניה. מדיה וקבצים בנושא אושדבנק בוויקישיתוף אתר האינטרנט הרשמי של אושדבנק (באוקראינית) אושדבנק, ברשת החברתית פייסבוק אושדבנק, ברשת החברתית אקס (טוויטר) אושדבנק, ברשת החברתית אינסטגרם אושדבנק, ברשת החברתית טיקטוק אושדבנק, ברשת החברתית LinkedIn אושדבנק, סרטונים בערוץ היוטיוב https://www.unian.ua/economics/finance/2388672-dva-ukrajinski-derjbanki-vidzvituvali-pro-richniy-pributok.html https://kie.dcz.gov.ua/novyna/naybilshyy-derzhavnyy-bank-ukrayiny-zaproshuye-na-robotu
ירמסויה

ירמסויה (ביוונית: Γερμασόγεια) היא רשות מקומית במחוז לימסול שבקפריסין. היא שוכנת ממזרח לעיר לימסול ומהווה פרוור שלה. ירמסויה הייתה מיושבת כבר בימי הביניים, אך הוקמה כרשות מקומית בשנת 1994. שטחה הוא כ-16 קילומטר רבוע. מאז תחילת שנות האלפיים עלה מספר תושביה ובשנת 2011 הגיע ל-13,421. כלכלתה של ירמסויה נסמכת על ענף התיירות. ירמסויה היא עיר תאומה לסטארי גראד שבסרביה. מדיה וקבצים בנושא ירמסויה בוויקישיתוף אתר האינטרנט הרשמי של ירמסויה (ביוונית ובאנגלית) ירמסויה, ברשת החברתית פייסבוק אתר ירמסויה (באנגלית) ערך זה הוא קצרמר בנושא קפריסין ובנושא יישובים. אתם מוזמנים לתרום לוויקיפדיה ולהרחיב אותו.
יונדאי וראקרוס

יונדאי וראקרוס (באנגלית : Hyundai Veracruz, קרוי גם : Hyundai ix55 (באירופה ורוסיה) הוא קרוסאובר המשלב מאפיינים של SUV (ראשי תיבות של Sport utility vehicle) מתוצרת יצרנית כלי הרכב הדרום-קוריאנית יונדאי מוטור אשר יוצר בין השנים 2012–2006 (שנת המודל 2007) בקוריאה הדרומית דגמי "יונדאי וראקרוס" יוצאו ל : ארצות הברית, קנדה, הרפובליקה העממית של סין, מרוקו, דרום אמריקה ומספר ארצות במזרח התיכון. 5 דלתות - הצ'בק 7 נוסעים מנוע קדמי-רוחבי סוגי הנעות : הנעה קדמית 4x2, הנעה כפולה 4x4 סוגי מנוע : מנוע בנזין, מנוע דיזל קיבולת מכל דלק - 78 ליטר נפח תא מטען אחורי : 598 / 1,746 ליטר תאוצה בין 0–100 קמ"ש היא 8.1 שניות (מנוע בנזין 3.8 ליטר) תאוצה בין 0–100 קמ"ש היא 9.2 שניות (מנוע טורבו-דיזל 3.0 ליטר המפיק 250 כ"ס) תאוצה בין 0–100 קמ"ש היא 10.4 שניות (מנוע טורבו-דיזל 3.0 ליטר המפיק 239 כ"ס) "יונדאי וראקרוס" "יונדאי וראקרוס" "יונדאי ix55", שנת 2009 "יונדאי ix55" "יונדאי ix55" "יונדאי ix55", שנת 2009 "יונדאי ix55" יונדאי מוטור מדיה וקבצים בנושא יונדאי וראקרוס בוויקישיתוף יונדאי וראקרוס, סרטון באתר יוטיוב יונדאי וראקרוס, סרטון באתר יוטיוב "יונדאי וראקרוס" דיזל - לאירופה בלבד (איטלקית) autoblog.it/post/17321/hyundai-ix55-per-leuropa-solo-a-gasolio "יונדאי וראקרוס" auto123.com/en/news/hyundai-presents-veracruz-crossover-video "יונדאי וראקרוס" caranddriver.com/hyundai/veracruz "יונדאי וראקרוס" cars.com/research/hyundai-veracruz "יונדאי ix55", הנעה 4x4, שנת 2008 - מפרט auto-data.net/en/hyundai-ix55-3.0-crdi-239hp-4wd
וסלי בלייק

קורי ג'יימס וסטון (באנגלית: Cory James Weston; נולד ב-4 בספטמבר 1987) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה וסלי בלייק. וסטון החל את קריירת ההיאבקות שלו בשנת 2011 בארגונים עצמאיים בפלורידה, בעיקר בארגון ההיאבקות של דורי פאנק ג'וניור, Funking Conservatory. כעבור שנתיים הוא חתם על חוזה ב-WWE והחל להופיע כבוקר במהלך השנה הראשונה שלו ב-NXT. לאחר מכן הוא עבר למחלקת הזוגות כשחבר לבאדי מרפי, וביחד הם נודעו בשם בלייק ומרפי. השניים, שנוהלו על ידי אלכסה בליס, זכו פעם אחת באליפות הזוגות של NXT. כעבור מספר שנים, הוא הקים ביחד עם ג'קסון רייקר וסטיב קאטלר את קבוצת The Forgotten Sons. וסטון גדל בסן מרקוס, טקסס. הוא ואחותו הקטנה גדלו ביחד עם אמם החד הורית. וסטון ניהל מערכת יחסים עם מתאבקת הפיתוח של ה-WWE לשעבר, שרה לי. ב-1 במאי 2017, בתם הראשונה, פייפר, נולדה, ב-6 באוקטובר 2022, שרה לי נפטרה מסיבה בלתי ידועה. הישגים בארגון ההיאבקות Funking Conservatory - FC האליפות האירופית של FC (פעם אחת) אליפות פלורידה של FC (פעם אחת) אליפות במשקל כבד של FC (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-121 מתוך 500 המתאבקים הטובים ביותר לשנת 2015 הישגים בארגון ההיאבקות World Wrestling Entertainment - WWE אליפות הזוגות של NXT (פעם אחת) - עם באדי מרפי/מרפי מדיה וקבצים בנושא וסלי בלייק בוויקישיתוף וסלי בלייק, ברשת החברתית פייסבוק וסלי בלייק, ברשת החברתית אקס (טוויטר) וסלי בלייק, ברשת החברתית אינסטגרם וסלי בלייק, באתר WWE.com להיאבקות מקצועית וסלי בלייק, באתר Online World of Wrestling זוכת התחרות Tough Enough, שרה לי הלכה לעולמה
תור עדיפויות

במדעי המחשב, תור עדיפויות (או, בשם אחר, תור קדימויות, באנגלית: Priority Queue) הוא מבנה נתונים מופשט המיישם לוגיקת תור, אך אינו מבוסס כתור רגיל על סדר הכניסה בלבד (באנגלית: FIFO - First In First Out), אלא הוא מבוסס על קוד עדיפות (באנגלית: priority), המסופח לאובייקט המוכנס לתור וככל שערך קוד העדיפות של האובייקט גבוה יותר (לפי סדר מלא כלשהו על קבוצת הערכים המשמשים לסמן את העדיפות), כך יקודם מקומו בתור (מיד עם כניסתו). תור עדיפויות תומך בפעולות הבאות: הכנסה עם עדיפות - ערך יוכנס לתור לפני הערך עם העדיפות הגבוהה ביותר בתור, שעדיין נמוכה מהערך המוכנס, לפי סדר המלא שהוגדר. הוצאה - הערך עם העדיפות הגבוהה ביותר לפי יחס הסדר המלא שהוגדר, יוצא מהתור. הצצה - הערך שהיה מוצא מהתור אם הייתה מתבצעת פעולת ההוצאה יוחזר, מבלי שיוצא מהתור. כמו במחסנית, גם בתור עדיפויות פעולת ההצצה היא אופציונלית, וניתנת למימוש על ידי שילוב של הוצאה והכנסה. אפשר להגיד שתור פשוט הוא מקרה פרטי של תור עדיפויות, כשהעדיפות נקבעת לפי סדר ההכנסה לתור. באופן דומה, מחסנית היא מקרה פרטי של תור עדיפויות. עם זאת, בפשטות ההגדרה של העדיפות במקרים של תור ומחסנית מאפשרים מימוש יעיל יותר מזה של תור עדיפויות כללי. בניגוד לחלק ממבני הנתונים הפשוטים יותר, הסיבוכיות של פעולות בתור עדיפויות היא תלוית מימוש. בחירת המימוש בדרך כלל תלויה בצרכי המערכת. המימושים הנפוצים ביותר הם: רשימה מקושרת ממוינת: במימוש כזה, ההכנסה תתבצע בסיבוכיות   O ( n ) {\displaystyle \ O(n)} , ואילו ההוצאה או הצצה - בסיבוכיות   O ( 1 ) {\displaystyle \ O(1)} . רשימה מקושרת לא ממוינת: במימוש כזה, ההכנסה תתבצע בסיבוכיות   O ( 1 ) {\displaystyle \ O(1)} , ואילו ההוצאה או הצצה - בסיבוכיות   O ( n ) {\displaystyle \ O(n)} . ערימת פיבונאצ'י: במימוש כזה, ההכנסה או הצצה תתבצע בסיבוכיות   O ( 1 ) {\displaystyle \ O(1)} , ואילו ההוצאה בסיבוכיות   O ( l o g   n ) {\displaystyle \ O(log\ n)} . זמנים אלו הם amortized. במימוש על ידי Strict Fibonacci heap, הזמנים יהיו במקרה הגרוע. ישנם אלגוריתמים למימוש תור עדיפויות המאפשרים ביצוע כל הפעולות בסיבוכיות   O ( l o g   l o g   n ) {\displaystyle \ O(log\ log\ n)} , ו O ( log ⁡ n ) {\displaystyle O({\sqrt {\log n}})} , אך הם מורכבים יותר, ודרישות הזיכרון שלהם לא מצדיקות לרוב שימוש בהם. דוגמאות לשימוש במבנה הנתונים: מערכות הפעלה רבות משתמשות בתורי עדיפויות, למשל סדרן התוכניות (Scheduler) הקובע את סדר הרצת התוכניות במחשב, ולוקח בחשבון פרמטרים כמו זמן ריצת התוכנית, גודלה ועוד. שרתי אינטרנט משתמשים לעיתים בתורי עדיפויות על מנת לתעדף תשובות לבקשות נכנסות. נתבי תקשורת משתמשים בתורי עדיפויות לנהל את התקשורת לפי עדיפויות חלוקת רוחב פס. למשל, תעבורת וידאו תזכה לעדיפות גבוהה יותר בדרך כלל, ותעבור בנתבים לפני תעבורת דואר אלקטרוני או שמע הרגישות פחות לעיכובים. תור ישראלי Thomas H. Cormen, Charles E. Leiserson], Ronald L. Rivest, and Clifford Stein, Introduction to Algorithms, Second Edition. MIT Press and McGraw-Hill, 2001. ISBN 0-262-03293-7. Section 6.5: Priority queues, pp. 138–142. P. van Emde Boas. Preserving order in a forest in less than logarithmic time. In Proceedings of the 16th Annual Symposium on Foundations of Computer Science, pages 75-84. IEEE Computer Society, 1975. Michael L. Fredman and Dan E. Willard. Surpassing the information theoretic bound with fusion trees. Journal of Computer and System Sciences, 48(3):533-551, 1994